
	REPUBLIKA HRVATSKA
Trgovački sud u Zagrebu
Zagreb, Amruševa 2/II


									  72. St-3638/2016-3


U I M E  R E P U B L I K E    H R V A T S K E
R J E Š E N J E


	Trgovački sud u Zagrebu, po sucu Nikoli Ribariću, u stečajnom predmetu u povodu zahtjeva FINANCIJSKE AGENCIJE, za otvaranjem stečajnog postupka nad dužnikom KREMARK d.o.o., Zagreb (Grad Zagreb), Krležin Gvozd 11, OIB: 47800438676, dana 22. travnja 2016.,
r i j e š i o   j e

Obustavlja se stečajni postupak nad dužnikom dužnikom KREMARK d.o.o., Zagreb (Grad Zagreb), Krležin Gvozd 11, OIB: 47800438676.

Obrazloženje

FINA je dana 13. travnja 2016. godine podnijela prijedlog za otvaranjem stečajnog postupka nad predloženim stečajnim dužnikom. Prijedlog je podnesen na temelju članka 110.st.1. Stečajnog zakona („Narodne novine“ broj: 71/15; dalje SZ).
	Podneskom od 20. travnja 2016. godine dužnik je dostavio u spis potvrdu FINA-e s brojem dana blokade računa predloženog stečajnog dužnika. Iz Potvrde FINA-e od 19.4.2016. s brojem dana blokade računa predloženog stečajnog dužnika vidljivo je kako račun predloženog stečajnog dužnika nije u blokadi.
	Slijedom navedenog, sud je izveo zaključak kako dužnik u Očevidniku redoslijeda osnova za plaćanje koji vodi Financijska agencija nema evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa.
Kako je dužnik postao sposoban za plaćanje te predlagatelj nije učinio vjerojatnim postojanje kojeg drugog stečajnog razloga, sud je na temelju odredbe čl. 128. st. 9. Stečajnog zakona („Narodne novine“ broj 71/15), riješio kao u izreci.

U Zagrebu 22. travnja 2016.


Stečajni sudac:
Nikola Ribarić v.r.

Za točnost otpravka – ovlašteni službenik:
          Jadranka Zelić
 


POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivniku stranku.	

